סבסטיאן רוזנטל

סבסטיאן רוזנטל איגואלט (בספרדית: Sebastián Rozental Igualt; נולד ב-1 בספטמבר 1976) הוא כדורגלן עבר צ'ילאני ממוצא יהודי, אשר שיחק בעמדת החלוץ בנבחרת צ'ילה.

קריירה
רוזנטל החל את הקריירה המקצוענית בשנת 1992 בקבוצת אוניברסידד קאתוליקה ממולדתו, ובשנת 1996 עבר לקבוצת גלאזגו ריינג'רס הסקוטית, שם היה לשחקן הראשון מאמריקה הדרומית שמשחק במועדון. עם מעברו לריינג'רס נחשב רוזנטל לשחקן היהודי הטוב בעולם. במהלך שהותו בקבוצה סבל ממספר פציעות שהשביתו אותו ממשחק לתקופות ממושכות, עד שעזב את המועדון וחזר לצ'ילה. בשנים לאחר מכן הספיק לשחק למשך תקופה קצרה במועדון גראסהופרס משווייץ, שם זכה באליפות, אך ללא הצלחה אישית יתרה כאשר ב-22 הופעות כבש שער בודד. בשנת 2006 חתם השחקן בקבוצת קולומבוס קרו מליגת ה-MLS האמריקאית. בקבוצה זו שיחק רוזנטל 20 משחקים וכבש 3 שערים.

בינואר 2007 הגיע רוזנטל לישראל, בה קיבל אזרחות עקב היותו יהודי, וחתם בקבוצת מכבי פתח תקווה, במדיה שיחק עד תום עונת 2006/2007, ולאחר מכן עבר למכבי נתניה. ב-27 באוקטובר 2007 כבש את שערו היחידי בליגת העל, בניצחון 2–1 על מכבי חיפה, ובתום עונת 2007/2008 שוחרר מהמועדון ופרש ממשחק פעיל.

בנבחרת צ'ילה ערך רוזנטל 27 הופעות, בהן כבש שני שערים.

קישורים חיצוניים

הערות שוליים

ספורטאים יהודים צ'יליאנים
כדורגלנים צ'יליאנים
כדורגלנים ישראלים
חלוצי כדורגל צ'יליאנים
חלוצי כדורגל ישראלים
כדורגלני נבחרת צ'ילה
כדורגלני אוניברסידד קאתוליקה
כדורגלני גלאזגו ריינג'רס
כדורגלני אינדפנדיינטה
כדורגלני קולו-קולו
כדורגלני גראסהופרס ציריך
כדורגלני קולומבוס קרו
כדורגלני מכבי פתח תקווה
כדורגלני מכבי נתניה
כדורגלני קופה אמריקה 1995
ישראלים ילידי צ'ילה
צ'יליאנים שנולדו ב-1976